Kallis personalitädi,    esiteks, kogu see väärtustepõhine jutt on Eesti oludes suhteliselt kunstlik. Iga organisatsioon, kus need seinal, salamisi irvitab nende "väärduste" üle. Tänu sotsialistlikule minevikule eestlane eristab väga selgelt TEGELIKKE väärtusi (aga nendest rääkimine on tabu) ning deklaratiivseid (bossi poolt pealesunnitud) väärtusi, mis on tavaliselt üks  personaliosakonna poolt seinale kleebitud vuhvel ja peegeldab hoopis lääne omanike illusioone. Palun uuri pisut PARE listi inimestelt, mis raskustega nemad oma "väärduste" juurutamisel on kokku puutunud ning et kas nad tegelikult ikka ise ka usuvad sellesse jamasse, mida bossid on neid tegema pannud?    teiseks, kui Sa veel ei tea, siis Elioni (vana nimega Eesti Telefoni) suurim probleem on Morozova tüüpi kuningannamentaliteet. Tema käseb, poob ja laseb. Elionis on selliseid endiselt piisavalt järel.    kolmandaks, tahtsin Sulle teada anda, et Elion suure monopoolse ettevõttena pole piisavalt paindlik. Tohutu hulk häid ideid takerdub alumise taseme töötajate peades, sest organisatsiooniliselt kasulikum on lõuad pidada ja edasi teenida kui tuuleveskitega võidelda. Viimase 5 aasta jooksul on natuke paranemist märgata, aga mitte väga. Sa ei tea kui palju häid ideid olen mina saanud Elioni töötajatega vesteldes!    ning viimane asi - kas Sa ise ka usud neisse testidesse? Internet on täis  valedetektori ärapetmise õpetusi, miks Sina, kallis daam, arvad et nii suure murega nagu töötusega maadlev inimene pole võimeline läbi nägema üht personalimutti ja tema läänest "laenatud" teste?